ddrg/super_eurlex huggingface dataset:
KOMMISSIONENS FORORDNING (EF) Nr. 2613/95 af 9. november 1995 om ændring af forordning (EF) nr. 1305/95 og (EF) nr. 1739/95 om visse overgangsforanstaltninger vedrørende en ordning med indgangspriser, der gælder for henholdsvis agurker til forarbejdning og surkirsebær

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale forhandlinger i Uruguay-rundens regi (1), særlig artikel 3, stk. 1, og

ud fra følgende betragtninger:

I Kommissionens forordning (EF) nr. 1305/95 (2), ændret ved forordning (EF) nr. 2124/95 (3), og (EF) nr. 1739/95 (4) fastsættes i de respektive bilag for agurker til forarbejdning og surkirsebær et indgangsprisskema, der benyttes til tarifering af de nævnte produkter; der bør ved omregningen af disse nye indgangspriser til national valuta anvendes samme omregningskurser som for de øvrige indgangspriser, jf. bestemmelserne i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (5), ændret ved Kommissionens forordning (EØF) nr. 2454/93 (6), og Kommissionens forordning (EF) nr. 1482/95 af 28. juni 1995 om fastsættelse af de omregningskurser, der skal anvendes i en overgangsperiode i forbindelse med den fælles toldtarif for landbrugsprodukter og visse varer, der er fremstillet ved forarbejdning af disse produkter (7); for at undgå misforståelser, bør de to nævnte forordninger gøres tilstrækkeligt klare;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

I artikel 1 i forordning (EF) nr. 1305/95 og (EF) nr. 1739/95 indsættes følgende afsnit:

»Omregningen til national valuta af indgangspriser og importtold sker til den kurs, der er omhandlet i artikel 18 i forordning (EØF) nr. 2913/92, og fra 1. juli 1995 til den kurs, der afviger herfra i overensstemmelse med artikel 1, stk. 2, i Kommissionens forordning (EF) nr. 1482/95 (*).

(*) EFT nr. L 145 af 29. 6. 1995, s. 43.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

De kompetente myndigheder kan imidlertid efter anmodning fra den pågældende erhvervsdrivende anvende artikel 1 fra den 1. maj 1995 for så vidt angår forordning (EF) nr. 1305/95, og fra den 15. juni 1995 for så vidt angår forordning (EF) nr. 1739/95.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 349 af 31. 12. 1994, s. 105.

(2) EFT nr. L 126 af 9. 6. 1995, s. 11.

(3) EFT nr. L 212 af 7. 9. 1995, s. 12.

(4) EFT nr. L 167 af 18. 7. 1995, s. 7.

(5) EFT nr. L 302 af 19. 10. 1992, s. 1.

(6) EFT nr. L 253 af 11. 10. 1993, s. 1.

(7) EFT nr. L 145 af 29. 6. 1995, s. 43.
KOMMISSIONENS FORORDNING (EF) Nr. 2587/95 af 3. november 1995 om berigtigelse af forordning (EF) nr. 3115/94 om ændring af bilag I og II til Rådets forordning (EØF) nr. 2658/87 om told- og statistiknomenklaturen og den fælles toldtarif

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), senest ændret ved Kommissionens forordning (EF) nr. 1739/95 (2), særlig artikel 9 og 12, og

ud fra følgende betragtninger:

Det er nødvendigt at berigtige fejl i visse toldsatser i Kommissionens forordning (EF) nr. 3115/94 af 20. december 1994 om ændring af bilag I og II til Rådets forordning (EØF) nr. 2658/87 om told- og statistiknomenklaturen og den fælles toldtarif (3);

de i denne forordning fastsatte foranstaltninger er i overensstemmelse med udtalelse fra Toldkodeksudvalgets Gruppe for Told- og Statistiknomenklaturen -

UDSTEDT FØLGENDE FORORDNING:

Artikel 1

I bilag I til forordning (EØF) nr. 2658/87 erstattes visse toldsatser som anført i bilag I og II til denne forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Bilag I anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. november 1995.

På Kommissionens vegne

Mario MONTI

Medlem af Kommissionen

(1) EFT nr. L 256 af 7. 9. 1987, s. 1.

(2) EFT nr. L 167 af 18. 7. 1995, s. 7.

(3) EFT nr. L 345 af 31. 12. 1994, s. 1.

BILAG I

Side 272:

- KN-kode 3503 00 10, kolonne 4:

i stedet for: »12«

læses: »11,3«

- KN-kode 3503 00 80, kolonne 4:

i stedet for: »12«

læses: »11,3«

- KN-kode 3504 00 00, kolonne 4:

i stedet for: »5,3«

læses: »5«.

Side 550, KN-kode 8202 91 00, kolonne 4:

i stedet for: »6,2«

læses: »5,5«.

Side 578:

- KN-kode 8419 89 10, kolonne 4:

i stedet for: »3,8«

læses: »3,6«

- KN-kode 8419 90 20, kolonne 4:

i stedet for: »3,6«

læses: »3,3«

- KN-kode 8419 90 95, kolonne 4:

i stedet for: »3,8«

læses: »3,6«.

Side 601:

- KN-kode 8464 20 11, kolonne 4:

i stedet for: »3,8«

læses: »3,5«

- KN-kode 8464 20 19, kolonne 4:

i stedet for: »3,8«

læses: »3,5«

- KN-kode 8464 20 80, kolonne 4:

i stedet for: »3,8«

læses: »3,5«.

Side 638, KN-kode 8538 90 90, kolonne 4:

i stedet for: »4,3«

læses: »4«.

Side 658, KN-kode 8708 39 90, kolonne 4:

i stedet for: »6,9«

læses: »6,4«.

BILAG II

Side 569, KN-kode 8409 10 90, kolonne 4:

i stedet for: »1,7«

læses: »3,4«.

Side 595:

- KN-kode 8452 10 11, kolonne 4:

i stedet for: »5,7«

læses: »5,9«

- KN-kode 8452 10 19, kolonne 4:

i stedet for: »9,7«

læses: »11,5«.

Side 650:

- KN-kode 8607 19 01, kolonne 4:

i stedet for: »3,4«

læses: »5,3«

- KN-kode 8607 19 18, kolonne 4:

i stedet for: »3,4«

læses: »5,3«.
KOMMISSIONENS FORORDNING (EF) Nr. 2581/95 af 3. november 1995 om ændring af forordning (EF) nr. 1440/95 om åbning af EF-toldkontingenter for andet halvår af 1995 for får, geder, fårekød og gedekød henhørende under KN-kode ex 0104 10, ex 0104 20 og 0204

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), senest ændret ved forordning (EF) nr. 1265/95 (2), særlig artikel 12, stk. 4,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (3), særlig artikel 3, og

ud fra følgende betragtninger:

Rådets forordning (EF) nr. 3379/94 af 22. december 1994 om åbning og forvaltning af visse EF-kontingenter i 1995 for visse landbrugsprodukter og øl (4), senest ændret ved Kommissionens forordning (EF) nr. 2416/95 (5), giver især Ungarn og Polen yderligere importmuligheder som følge af Fællesskabets udvidelse;

disse mængder bør nu medtages i de kontingenter for andet halvår af 1995, der blev åbnet ved Kommissionens forordning (EF) nr. 1440/95 (6), senest ændret ved forordning (EF) nr. 2416/95; forordningen bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -

UDSTEDT FØLGENDE FORORDNING:

Artikel 1

I forordning (EF) nr. 1440/95 foretages følgende ændringer:

- I bilag I ændres mængden for Ungarn til »1 630«.

- I bilag II ændres mængden for Polen til »8 700«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. november 1995.

På Kommissionens vegne

Franz FISCHLER

Medlem af Kommissionen

(1) EFT nr. L 289 af 7. 10. 1989, s. 1.

(2) EFT nr. L 123 af 3. 6. 1995, s. 1.

(3) EFT nr. L 349 af 31. 12. 1994, s. 105.

(4) EFT nr. L 366 af 31. 12. 1994, s. 3.

(5) EFT nr. L 248 af 14. 10. 1995, s. 28.

(6) EFT nr. L 143 af 27. 6. 1995, s. 17.
RÅDETS FORORDNING (EF) Nr. 2580/95 af 30. oktober 1995 om forlængelse af gyldighedsperioden for den midlertidige antidumpingtold på importen af mikrobølgeovne med oprindelse i Den Kinesiske Folkerepublik, Republikken Korea, Thailand og Malaysia

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3283/94 af 22. december 1994 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 23,

under henvisning til Rådets forordning (EØF) nr. 2423/88 af 11. juli 1988 om beskyttelse mod dumpingimport eller subsidieret import fra lande, der ikke er medlemmer af Det Europæiske Fællesskab (2), særlig artikel 11,

under henvisning til forslag fra Kommissionen, og

ud fra følgende betragtninger:

Kommissionen indførte ved forordning (EF) nr. 1645/95 (3) en midlertidig antidumpingtold på importen af mikrobølgeovne med oprindelse i Den Kinesiske Folkerepublik, Republikken Korea, Thailand og Malaysia;

undersøgelsen af de faktiske omstændigheder er endnu ikke afsluttet, og Kommissionen har meddelt de eksportører, som vides berørt af sagen, at den har til hensigt at foreslå en forlængelse af gyldighedsperioden for den midlertidige told med en periode på to måneder;

eksportørerne har ikke gjort indsigelse herimod -

UDSTEDT FØLGENDE FORORDNING:

Artikel 1

Gyldighedsperioden for den midlertidige antidumpingtold på importen af mikrobølgeovne med oprindelse i Den Kinesiske Folkerepublik, Republikken Korea, Thailand og Malaysia indført ved forordning (EF) nr. 1645/95 forlænges med to måneder og udløber således den 8. januar 1996. Gyldigheden af tolden ophører, hvis Rådet inden denne dato vedtager endelige foranstaltninger, eller hvis proceduren afsluttes i henhold til artikel 9 i forordning (EØF) nr. 2423/88.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Luxembourg, den 30. oktober 1995.

På Rådets vegne

J. SAAVEDRA ACEVEDO

Formand

(1) EFT nr. L 349 af 31. 12. 1994, s. 1. Forordningen er senest ændret ved forordning (EF) nr. 1251/95 (EFT nr. L 122 af 2. 6. 1995, s. 1.)

(2) EFT nr. L 209 af 2. 8. 1988, s. 1. Forordningen er senest ændret ved forordning (EF) nr. 522/94 (EFT nr. L 66 af 10. 3. 1994, s. 10.)

(3) EFT nr. L 156 af 7. 7. 1995, s. 5.
KOMMISSIONENS FORORDNING (EF) Nr. 2568/95 af 31. oktober 1995 om omfordeling inden for toldkontingentet for indførsel af bananer til Fællesskabet af Nicaraguas kvote for 1996 til Columbia (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2),

under henvisning til Kommissionens forordning (EF) nr. 478/95 af 1. marts 1995 om supplerende bestemmelser for anvendelsen af Rådets forordning (EØF) nr. 404/93, for så vidt angår ordningen vedrørende toldkontingentet for indførsel af bananer til Fællesskabet og om ændring af forordning (EØF) nr. 1442/93 (3), ændret ved forordning (EF) nr. 702/95 (4), særlig artikel 2, stk. 2, andet afsnit, og

ud fra følgende betragtninger:

Ved forordning (EF) nr. 478/95 er der fastsat nærmere bestemmelser for anvendelsen af den rammeaftale om bananer, der blev indgået som led i de multilaterale handelsforhandlinger i Uruguay-rundens regi; i artikel 1 i forordning (EF) nr. 478/95 er der fastsat en opdeling af toldkontingentet i særkvoter, som tildeles de lande eller grupper af lande, som er nævnt i bilag I til forordningen; i artikel 2, stk. 2, er det fastsat, at hvis et land, som er anført i bilag I, skema 1, ikke kan udføre den samlede eller en del af den mængde, det har fået tildelt, omfordeles mængden;

Nicaragua har meddelt Kommissionen, at landet ikke kan udføre bananer til Fællesskabet i 1996; Nicaragua og Columbia har i fællesskab anmodet om, at den mængde, der er tildelt Nicaragua, omfordeles til Columbia -

UDSTEDT FØLGENDE FORORDNING:

Artikel 1

I medfør af artikel 2, stk. 2, andet afsnit, i forordning (EF) nr. 478/95 ændres de andele af toldkontingentet, som er tildelt Columbia og Nicaragua, således for 1996:

Columbia 24 %

Nicaragua 0 %.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 25. 2. 1993, s. 1.

(2) EFT nr. L 349 af 31. 12. 1994, s. 105.

(3) EFT nr. L 49 af 4. 3. 1995, s. 13.

(4) EFT nr. L 71 af 31. 3. 1995, s. 84.
KOMMISSIONENS FORORDNING (EF) Nr. 2565/95 af 30. oktober 1995 om indstilling af fiskeri efter hellefisk fra fartøjer, som fører en medlemsstats flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), særlig artikel 21, stk. 3, og

ud fra følgende betragtninger:

Rådets forordning (EF) nr. 3366/94 af 20. december 1994 om fastsættelse for 1995 af foranstaltninger til bevarelse og forvaltning af fiskeressourcerne i det regulerede område, der er defineret i konventionen om det fremtidige multilaterale samarbejde vedrørende fiskeriet i det nordvestlige Atlanterhav (2), senest ændret ved forordning (EF) nr. 1761/95 (3), fastsætter kvoter for hellefisk i 1995;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den kvote til rådighed for medlemsstaterne;

ifølge de oplysninger, der er meddelt til Kommissionen, har fangsterne af hellefisk i farvandene i NAFO-område 2 + 3, taget af fartøjer, som fører en medlemsstats flag eller er registeret i en medlemsstat, nået den kvote til rådighed for medlemsstaterne for 1995 -

UDSTEDT FØLGENDE FORORDNING:

Artikel 1

Fangsterne af hellefisk i farvande i NAFO-område 2 + 3 fra fartøjer, der fører en medlemsstats flag, eller er registreret i en medlemsstat, må antages at have opbrugt den kvote til rådighed for medlemsstaterne for 1995.

Fiskeri efter hellefisk i farvandene i NAFO-område 2 + 3 fra fartøjer, der fører en medlemsstats flag eller er registreret i en medlemsstat, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings ikrafttrædelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. oktober 1995.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 363 af 31. 12. 1994, s. 60.

(3) EFT nr. L 171 af 21. 7. 1995, s. 1.
KOMMISSIONENS FORORDNING (EF) Nr. 2563/95 af 31. oktober 1995 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), senest ændret ved forordning (EF) nr. 1762/95 (3), særlig artikel 173, stk. 1, og

ud fra følgende betragtninger:

I henhold til artikel 173 til 177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 3. november 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. oktober 1995.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 171 af 21. 7. 1995, s. 8.

BILAG

>TABELPOSITION>
KOMMISSIONENS FORORDNING (EF) Nr. 2572/95 af 31. oktober 1995 om ændring af forordning (EF) nr. 1477/95 om visse overgangsforanstaltninger for iværksættelsen af Uruguay-rundens landbrugsaftale i olivenoliesektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), særlig artikel 3, stk. 1, og

ud fra følgende betragtninger:

Det er i artikel 1 i Kommissionens forordning (EF) nr. 1477/95 (2) fastsat, at der gælder en nedsat toldsats for indførelse af olivenolie i perioden fra 1. juli til 31. oktober 1995; den markedssituation, der gav anledning til denne overgangsforanstaltning, er uændret; derfor bør der opretholdes en nedsat toldsats for disse produkter fra det nye produktionsårs begyndelse; i henhold til artikel 3, stk. 2, i forordning (EF) nr. 3290/94 udløber anvendelsesperioden den 30. juni 1996;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

Artikel 1 i forordning (EF) nr. 1477/95 affattes således:

»Artikel 1

Uanset artikel 2a i forordning nr. 136/66/EØF er de toldsatser, der gælder for indførsel af de i bilaget omhandlede produkter i perioden fra 1. november 1995 til 30. juni 1996, de satser, der er anført i bilaget.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. november 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 349 af 31. 12. 1994, s. 105.

(2) EFT nr. L 145 af 29. 6. 1995, s. 37.
KOMMISSIONENS FORORDNING (EF) Nr. 2571/95 af 31. oktober 1995 om fastsættelse af interventionsprisen for olivenolie for produktionsåret 1995/96, der nedsættes som følge af overskridelsen af den maksimale garantimængde i produktionsårene 1993/94 og 1994/95

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 4a, og

ud fra følgende betragtninger:

Ved Rådets forordning (EF) nr. 1535/95 (3) fastsattes interventionsprisen for olivenolie for produktionsåret 1995/96;

ved artikel 4a i forordning nr. 136/66/EØF udvidedes ordningen med maksimale garantimængder til også at omfatte interventionsprisen for olivenolie; for produktionsåret 1993/94, hvor den maksimale garantimængde var fastsat til 1 350 000 tons, blev den skønnede produktion af olivenolie sat til 1 283 000 tons, mens den endelige olivenolieproduktion for samme produktionsår fastsattes til 1 491 054 tons; i overensstemmelse med ovennævnte artikel 4a bør interventionsprisen for produktionsåret 1995/96 nedsættes i forhold til den mængde, hvormed den endelige produktion i 1993/94 oversteg nævnte maksimale garantimængde;

for produktionsåret 1994/95, hvor den maksimale garantimængde var fastsat til 1 350 000 tons, blev den skønnede produktion af olivenolie sat til 1 408 023 tons; i overensstemmelse med artikel 4a i forordning nr. 136/66/EØF bør interventionsprisen for produktionsåret 1995/96 nedsættes i forhold til den mængde, hvormed den skønnede produktion i 1994/95 oversteg nævnte maksimale garantimængde;

sådanne nedsættelser kan dog ikke overstige loftet på 3 % for hvert produktionsår;

på baggrund af ovenstående bør den interventionspris, der er fastsat for produktionsåret 1995/96 ved forordning (EF) nr. 1535/95, nedsættes med 3 % -

UDSTEDT FØLGENDE FORORDNING:

Artikel 1

Interventionsprisen for olivenolie for produktionsåret 1995/96 fastsættes til 186,17 ECU/100 kg.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. november 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. 172 af 30. 9. 1966, s. 3025/66.

(2) EFT nr. L 349 af 31. 12. 1994, s. 105.

(3) EFT nr. L 148 af 30. 6. 1995, s. 13.